Optoerotin

Optoerotin eli optoeristin eli optoisolaattori on optinen elektroniikan komponentti, jolla voidaan toteuttaa galvaaninen erotus ohjaavan ja ohjattavan virtapiirin välille. Se käyttää valoa siirtämään signaaleja tai dataa galvaanisesti erotetun rajapinnan yli. Optoerotin on luonteeltaan digitaalinen komponentti: se välittää päällä-pois -signaaleja.

Optoeristimet poistavat signaalitieltä sähköistä kohinaa, joka johtuu ylikuulumisesta, virtapiikeistä ja sähköisistä häiriöistä. Ne myös tarjoavat suurjännite-eristyksen, jolloin suurjännite- ja pienjännitepiirit voidaan kytkeä yhteen turvallisesti. Niitä käytetään monissa sovelluksissa esimerkiksi teollisuudessa, ajoneuvoissa, lääketieteessä.

Kun laitetaan LED, fotodiodi ja transistori samaan koteloon saadaan aikaan optoeristin. Optoeristimen LED toimii infrapuna-alueella.

Optoelektroniikka
Elektroniikan komponentit